Document ID: 32004R2203

KOMMISSIONENS FORORDNING (EF) Nr. 2203/2004
af 21. december 2004
om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 4, stk. 4, og artikel 6, stk. 2, og
ud fra følgende betragtninger:
(1)
Kommissionens forordning (EØF) nr. 1859/82 (2) fastsætter antallet af regnskabsførende bedrifter pr. område. Det antal regnskabsførende bedrifter, der skal udvælges i hvert område, kan være indtil 20 % højere eller lavere, såfremt det ikke medfører en formindskelse af det samlede antal regnskabsførende bedrifter pr. medlemsstat.
(2)
Da den finansielle forvaltning af en sådan foranstaltning er kompliceret, blev der ved Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster (3) indført en begrænsning pr. medlemsstat i det samlede antal behørigt udfyldte bedriftsskemaer, som giver ret til EF-finansiering. Af hensyn til klarheden og sammenhængen bør denne ændring afspejles i forordning (EØF) nr. 1859/82. Der bør fortsat være fleksibilitet med hensyn til antallet af regnskabsførende bedrifter pr. område, så længe det samlede antal regnskabsførende bedrifter i den pågældende medlemsstat overholdes.
(3)
Under hensyn til begrænsningen pr. medlemsstat af det samlede antal behørigt udfyldte bedriftsskemaer, som giver ret til EF-finansiering, bør det antal regnskabsførende bedrifter, der er fastsat i bilag I for Belgien, Danmark, Tyskland, Frankrig og Luxembourg, justeres, for at stikprøvens nuværende størrelse kan opretholdes.
(4)
Antallet af regnskabsførende bedrifter pr. område i Sverige bør justeres, fordi grænserne mellem områderne er blevet ændret.
(5)
Forordning (EØF) nr. 1859/82 bør ændres i overensstemmelse hermed.
(6)
De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
I forordning (EØF) nr. 1859/82 foretages følgende ændringer:
1)
Artikel 3 affattes således:
»Artikel 3
Antallet af regnskabsførende bedrifter pr. medlemsstat og pr. område er fastsat i bilag I.
Det antal regnskabsførende bedrifter, der skal udvælges pr. område, kan være indtil 20 % højere eller lavere end det i bilag I fastsatte antal, såfremt det samlede antal regnskabsførende bedrifter i den pågældende medlemsstat overholdes.«
2)
Bilag I affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra regnskabsåret 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2004.

Labels: 18
19
6